Document ID: 31983R2041

KOMISSION ASETUS (ETY) N:o 2041/83,
annettu 22 päivänä heinäkuuta 1983,
interventioelinten hallussaan pitämän oliiviöljyn myyntiin saattamista koskevista yksityiskohtaisista säännöistä annetun asetuksen (ETY) N:o 2960/77 muuttamisesta kuudennen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1413/82(), ja erityisesti sen 12 artiklan 4 kohdan,
sekä katsoo, että
komission asetuksen (ETY) N:o 2960/77(), sellaisena kuin se on viimeksi muutettuna asetuksella (ETY) N:o 1852/82(), 13 artiklan 1 kohdassa säädetään, että myytäessä interventioelinten hallussa olevaa oliiviöljyä, ostajan on otettava tämä öljy haltuunsa tarjouskilpailussa myönnetystä määrästä riippuen neljänkymmenen tai kuudenkymmenen päivän kuluessa tarjouskilpailun tulosta koskevan tiedon vastaanottamisesta,
kokemus on osoittanut, että niiden määrien osalta, jotka ovat yli 3 000 tonnia, ja erityisesti jos öljy on useassa interventiokeskuksessa, toimijoiden on vaikea noudattaa näitä määräaikoja; myynnin sujumiseksi interventiosta haltuunottamiselle säädettyä määräaikaa olisi pidennettävä edellä mainituissa tapauksissa tietyin edellytyksin, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2960/77 13 artiklan 1 kohta seuraavasti:
"1. Ostajan on ostettava koko se erä, jota koskeva tarjouskilpailu on ratkaistu. Haltuunottaminen voi alkaa, kun 12 artiklan 1 kohdassa tarkoitettu väliaikainen määrä on maksettu ja, jos kysymyksessä on myynti vientiä varten, kun on annettu 12 artiklan 3 kohdassa tarkoitettu vakuus.
Tavara on otettava haltuun viimeistään neljäntenäkymmenentenä päivänä 10 artiklassa tarkoitetun tiedon vastaanottamisesta.
Kuitenkin, jos asianomainen on voittanut tarjouskilpailun, jonka kohteena oleva määrä on:
- suurempi kuin 1 000 tonnia ja enintään 3 000 tonnia, tavara on otettava haltuun viimeistään kuudentenakymmenentenä päivänä 10 artiklassa tarkoitetun tiedon vastaanottamisesta,
- suurempi kuin 3 000 tonnia, tavara on otettava haltuun viimeistään yhdeksäntenäkymmenentenä päivänä 10 artiklassa tarkoitetun tiedon vastaanottamisesta, jos vähintään 3 000 tonnin määrä on otettu haltuun viimeistään kuudentenakymmenentenä päivänä tiedon vastaanottamisesta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä heinäkuuta 1983.

Labels: 3
17